Diari Oficial de la Generalitat Valenciana


Sumari del DOGV 4120, del 05-11-2001 (2001/9962)

Notificació a la senyora Concepción Acero Vivó de la resolució del recurs d'alçada número 46/1T/0041/2000/250.
--------------------------------------------------------------------------------------------------------------

### Dades del document

Número de DOGV
:   4120

Data del DOGV
:   05-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9962


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora Concepción Acero Vivó de la resolució del recurs d'alçada número 46/1T/0041/2000/250. [2001/S9962]
  
De conformitat amb el que estableix l'article 59.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, es procedeix a notificar a la senyora Concepción Acero Vivó, av. Tres Cruces, 47-A-16ª (46905 València) la resolució del recurs d'alçada amb el número de referència interna R-43/2001.
  
Resolució
  
Examinat el recurs d'alçada formulat per la senyora Concepción Acero Vivo, contra la resolució del Servei Territorial d'Arquitectura i Habitatge de València, en l'expedient, per sol·licitud de visat i d'ajudes econòmiques directes per a l'adquisició d'un habitatge ja construït, número 46/1T/0041/2000/250.
  
Antecedents de fet
  
Primer. La senyora Concepción Acero Vivo, adquirent d'un habitatge lliure usat per mitjà d'escriptura de compravenda de 15 de novembre de 1999, va presentar en el Servei Territorial d'Arquitectura i Habitatge de València sol·licitud visat i d'ajudes econòmiques directes el dia 12 de gener de 2000.
  
Segon. Examinada la documentació presentada, i d'acord amb el que estableix el Reial Decret 1.186/1998, de 12 de juny, el cap del Servei Territorial va resoldre visar (VYC 510) de conformitat l'escriptura abans esmentada i, si pertoca, concedir per un període inicial de cinc anys, la subsidiació del tipus d'interés d'un préstec qualificat (del Pla d'Habitatge). Així mateix, en full annex d'informació provisional, es va comunicar a la interessada, a títol merament informatiu, les subvencions del Ministeri de Foment i de la Generalitat Valenciana que li podrien correspondre, d'acord amb la normativa vigent.
  
Tercer. El 21 de juliol de 2000, la senyora Concepción Acero Vivo va presentar sol·licitud per al reconeixement de concessió de subvencions de la Generalitat Valenciana (imprés 22389), acompanyada de diversa documentació preceptiva, entre aquesta: rebuts de les empreses subministradores d'energia elèctrica (de 24 de febrer a 23 de juny de 2000) i aigua potable (de 17 d'abril a 16 de juny de 2000), de l'habitatge objecte de la sol·licitud d'ajudes en els quals s'observa que el consum és nul.
  
Quart. De resultes de la comprovació de la documentació aportada i acabada la instrucció de l'expedient, el cap del Servei Territorial va informar a la interessada (VYC 516) dels motius que servirien de base a la proposta de resolució desestimatòria de la seua sol·licitud i abans de redactar l'esmentada proposta, en virtut del que estableix l'article 84 de la Llei 30/1992, de 26 de novembre de RJAP i PAC, li va concedir tràmit d'audiència de l'expedient, a fi que poguera aportar en el termini de quinze dies naturals, les al·legacions i/o documents que estimara pertinent en defensa dels seus interessos.
  
El 23 d'octubre de 2000, la senyora Concepción Acero Vivo va presentar escrit d'al·legacions, acompanyat de la documentació que va considerar pertinent en defensa seua.
  
Cinqué. Vist l'expedient i atés que no es consideren desvirtuats els fets posats de manifest en el tràmit d'audiència, el 29 de novembre de 2000, el cap del Servei Territorial va dictar resolució (VYC 517) en què denegava la concessió de subvencions de la Generalitat Valenciana sol·licitades, per incompliment del que estableix l'article 3.a) del Reial Decret 1.186/1998, de 12 de juny, i els articles 8.1.c) i 40 del Decret 173/1998, de 26 d'octubre, ja que queda acreditat que l'habitatge per al qual sol·licita la concessió de les ajudes econòmiques directes a càrrec dels pressupostos de la Generalitat Valenciana, no ha sigut destinada a domicili habitual i permanent.
  
Sisé. Contra l'esmentada resolució va interposar recurs d'alçada, dins del termini i en la forma escaient, la senyora Concepción Acero Vivo, amb els documents i les al·legacions que consten en aquest i als quals ens remetem a fi de ser breus.
  
Fonaments de dret
  
Primer. Aquesta direcció general és competent per a la resolució del present recurs d'alçada, tant pel que estableix l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 110/2000, de 18 de juliol, del Govern Valencià (DOGV núm. 3.798, de 21 de juliol).
  
Segon. El que estableixen els articles 107, 110, 114 i 115 de la LRJAP i PAC, quant a l'admissió i tramitació del recurs d'alçada.
  
Tercer. De conformitat amb el que estableix l'article 3.a) del Reial Decret 1.186/1998, de 12 de juny, i els articles 8.1.c) i 40 del Decret 173/1998, de 26 d'octubre, serà requisit imprescindible per a accedir a les ajudes econòmiques sol·licitades que l'habitatge adquirit es destine a residència habitual i que siga ocupat dins dels terminis establerts en la normativa vigent, i en qualsevol cas, en els tres mesos següents al lliurament, llevat de pròrroga justificada per raons de tipus laboral o familiar, que haurà de ser autoritzada per l'administració competent.
  
Quart. En el cas que ens ocupa, examinada la documentació que hi ha en expedient es comprova:
  
1. Que el consum d'energia elèctrica i aigua potable que apareix en els rebuts aportats per la interessada, corresponents a l'habitatge de referència, és nul.
  
2. Que l'habitatge per al qual se sol·licita la concessió d'ajudes econòmiques directes a càrrec dels pressupostos de la Generalitat Valenciana no ha sigut destinada a domicili habitual i permanent en els terminis legals establerts a l'efecte.
  
3. Que la interessada no va sol·licitar ni va obtenir de l'administració competent, la pròrroga justificativa del termini exigit per a residir en l'habitatge esmentada, sense incomplir el que disposa en la normativa abans esmentada d'ajudes econòmiques directes per a l'adquisició d'habitatges ja construïts.
  
4. Que l'exigència normativa continguda en l'esmentat article 8.1.c) del Decret 173/1998, de 20 d'octubre, del Govern Valencià, també figura en l'escriptura de compravenda aportada a l'expedient, en l'apartat «clàusula especial», com a requisit per al supòsit que l'adquirent sol·licitara i obtinguera dels organismes competents, dependents de la Generalitat Valenciana, qualssevol tipus d'ajudes econòmiques, per raó de l'adquisició de l'habitatge realitzat.
  
5. Que la senyora Concepción Acero Vivó no ha acreditat la impossibilitat de sol·licitar i obtenir si pertoca l'autorització, per a no destinar l'habitatge a domicili habitual i permanent per motius laborals.
  
Pel que s'ha exposat, no desvirtuant el que ha adduït la recurrent el contingut de la resolució impugnada, cal confirmar-la.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de legislació de general i pertinent aplicació i de conformitat amb la proposta de Resolució de la Divisió d'Habitatge, resolc:
  
Desestimar el recurs d'alçada formulat per la senyora Concepción Acero Vivo contra la resolució del Servei Territorial d'Arquitectura i Habitatge de València, de 29 de novembre de 2000, la qual queda confirmada.
  
Contra la present resolució, que exhaureix la via administrativa, es podrà interposar un recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga interposar qualsevol altre recurs que considere oportú.